ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບທ່ານ Jung Young Soo ທີ່ປຶກສາຂັ້ນສູງທົ່ວໂລກກຸ່ມບໍລິສັດ CJ
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ
ຕ້ອນຮັບທ່ານ Jung Young Soo ທີ່ປຶກສາຂັ້ນສູງທົ່ວໂລກກຸ່ມບໍລິສັດ CJ
(ພາບ: VGP)
ທີ່ການຕ້ອນຮັບທ່ານ Jung Young Soo ທີ່ປຶກສາຂັ້ນສູງທົ່ວໂລກກຸ່ມບໍລິສັດ CJ ໃນຕອນບ່າຍວັນທີ 28/09 ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເນັ້ນໜັກວ່າ: ລັດຖະບານ ຫວຽດນາມ ພວມມານະພະຍາຍາມປັບປຸງສະພາບແວດລ້ອມແຫ່ງການລົງທຶນ, ສ້າງທຸກເງື່ອນໄຂສະດວກໃຫ້ບັນດານັກລົງທຶນຕ່າງປະເທດ, ໃນນັ້ນ ມີບັນດານັກລົງທຶນ ສ.ເກົາຫຼີ ແລະ ໜຶ່ງໃນຈຳນວນນັ້ນແມ່ນ CJ. ຫວຽດນາມ ມານະພະຍາຍາມ ຮັກສາເສດຖະກິດມະຫາພາກ, ອັດຕາແລກປ່ຽນເງິນຕາເປັນປົກກະຕິ, ສູ້ຊົນເພື່ອບັນລຸລະດັບເຕີບໂຕເສດຖະກິດສູງ ກໍ່ຄືຮັກສາສະພາບແວດລ້ອມດ້ານການເມືອງສັນຕິພາບ, ສະຖຽນລະພາບ ເພື່ອໃຫ້ບັນດານັກລົງທຶນມີໂອກາດລົງທຶນ ດຳເນີນທຸລະກິດ ແລະ ມີຄວາມອຸ່ນອ່ຽນໃຈໃນການດຳເນີນທຸລະກິດຢູ່ ຫວຽດນາມ. ທ່ານນາຍົກລັດຖະມົນຕີ ຕີລາຄາສູງເລື່ອງກຸ່ມບໍລິສັດ CJ ເຊິ່ງແມ່ນເຄື່ອງໝາຍການຄ້າໃຫຍ່ຂອງ ສ.ເກົາຫຼີ ພວມເປີດກ້ວາງການລົງທຶນຢູ່ ຫວຽດນາມ ແລະ ເຊື່ອໝັ້ນວ່າ ກຸ່ມບໍລິສັດ CJ ຈະປະສົບຜົນສຳເລັດຢູ່ ຫວຽດນາມ. ທ່ານນາຍົກລັດຖະມົນຕີ ຖືວ່າ: ບັນດາຂົງເຂດ ເຊິ່ງ CJ ພວມດຳເນີນທຸລະກິດຢູ່ ຫວຽດນາມ ກໍ່ແມ່ນບັນດາຂົງເຂດທີ່ ຫວຽດນາມ ພວມມີການຕ້ອງການພັດທະນາ ແລະ ດຶງດູດການລົງທຶນ. ທ່ານນາຍົກລັດຖະມົນຕີກໍ່ສະແດງຄວາມຫວັງວ່າ CJ ຈະປະກອບສ່ວນຍົກສູງຄຸນນະພາບ ຜະລິດຕະພັນ, ໂຄສະນາເຄື່ອງໝາຍການຄ້າຂອງຜະລິດຕະພັນກະເສດ, ສະບຽງອາຫານ ຫວຽດນາມ ອອກສູ່ຕະຫລາດໂລກ.
(ແຫຼ່ງຄັດຈາກ VOV)